หุ้นสหรัฐปิดลบหลังเฟดเผยรายงาน
หุ้นดาวโจนส์ปิดลบ 8.68 จุดที่ 15,291.66 จุด หลังเฟดเผยรายงานการประชุมอาจชะลอคิวอีเร็วกว่ากำหนด
29 ต.ค. 2565

หุ้นดาวโจนส์ปิดลบ 8.68 จุดที่ 15,291.66 จุด หลังเฟดเผยรายงานการประชุมอาจชะลอคิวอีเร็วกว่ากำหนด
ดัชนีเฉลี่ยอุตสาหกรรมดาวโจนส์ปิดลบ 8.68 จุด หรือ 0.06% แตะที่ 15,291.66 จุด ดัชนี S&amp;P 500 ปิดบวก 0.30 จุด หรือ 0.02% แตะที่ 1,652.62 และดัชนี Nasdaq ปิดบวก 16.50 จุด หรือ 0.47% แตะที่ 3,520.76 จุด
ตลาดหุ้นนิวยอร์กเปิดตลาดทรงตัว แต่หลังจากนั้นก็เคลื่อนตัวอย่างผันผวน เนื่องจากนักลงทุนยังไม่มั่นใจว่าเฟดจะตัดสินใจลดขนาดโครงการซื้อสินทรัพย์ หรือ คิวอี เมื่อใด
ทั้งนี้ รายงานการประชุมของเฟดระบุว่า เศรษฐกิจสหรัฐยังคงฟื้นตัวปานกลางในไตรมาส 2 แต่เฟดมองว่าตลาดแรงงานจำเป็นจะต้องฟื้นตัวขึ้นมากกว่านี้ ก่อนที่เฟดจะตัดสินใจลดขนาดโครงการ คิวอี โดยคณะกรรมการกว่าครึ่ง รู้สึกว่า มาตรการซื้อพันธบัตรขนานใหญ่เดือนละ 8.5หมื่นล้านดอลลาร์สหรัฐ อาจต้องยุติในช่วงสินปี 2013 เร็วกว่ากำหนดการที่นายเบน เบอร์นันเก ประธานเฟดแถลงไว้เมื่อเดือนก่อน ว่าจะยกเลิกมาตรการดังกล่าวในช่วงกลางปี 2014